
SØGER  LÆRDOM  VED  LÆSNING  OG  VED  TRO 


NUMMER   8 


15.  APRIL  1926 


75.  AARGANG 


LIVET  OG  DØDEN. 

(Af  Henri  J.  Frederiksen.) 


Altfor  mange  Mennesker  synes  i  Dag,  at  Livet  ingen  Værdi 
har  for  dem.  Og  hvad  er  Grunden?  Vi  maa  indrømme,  at  for 
mange  Mennesker  er  Livet  en  Plage.  Livet  betragtes  som  et 
nødvendigt  Onde,  der  skal  tages  med,  men  naar  Døden  kom- 
mer med  stærke  Skridt,  da  hænger  de  ved  Livet,  de  hager  dem 
fast  i  Bagateller  og  indser,  at  Livet  burde  have  været  udnyttet 
paa  en  anden  Maade.  Altfor  ofte  hører  man  en  saadan  Be- 
mærkning som  denne:  »Blot  jeg  var  ung  nu,  saa  vilde  jeg 
leve  Livet  paa  en  anden  Maade,  og  da  skulde  jeg  forstaa  at 
faa  et  Udbytte  af  Livet.«  Dette  er  en  meget  almindelig  Be- 
mærkning, som  ikke  burde  høres,  men  hvorfor  den  fremkom- 
mer, er  fordi  Menneskene  ikke  forstaar  Betydningen  af  deres 
Liv  her  paa  Jorden.  Rent  menneskeligt  set  maa  vi,  naar  vi 
hører  en  saadan  Udtalelse  af  ældre  Folk,  indse,  at  det  er  af 
stor  Betydning  for  os  at  udnytte  Livet.  Ungdommen  burde 
lære  at  tænke,  inden  de  udfører  noget,  og  Alderdommen  burde 
søge  at  hjælpe  Ungdommen.  Det  er  de  Ældre,  der  har  Er- 

faringerne,  og  hvis  de  Unge  blot  kunde  forene  sig  med  dem, 
da  vilde  det  største  Udbytte  opnaas  for  begge  Parter,  og  det 
vilde  spore  saavel  Unge  som  Gamle  til  at  udføre  det  bedste. 

Tiderne  forandrer  sig  vel,  men  vi  vil  se,  at  de  Fejl,  som  de 
Ældre  begik  i  deres  Ungdom,  akkurat  de  samme  Fejl  begaas 
af  de  Unge  ned  igennem  Tiderne,  og  hvis  dette  kan  undgaas, 
er  det  mere  Tid  til  at  gore  det  Gode  i  Stedet  for  at  bøde  paa 
de  gjorte  Fejltagelser. 

Det  hedder  saa  smukt,  at  »Livet  forsvinder  i  Hast  som  en 
Drøm«,  og  der  er  mere  sandt  i  dette,  end  vi  er  tilbøjelige  til 
at  forstaa.  Naar  vi  forlader  denne  vor  jordiske  Tilværelse,  vil 
vi  hinsides  vaagne  op,  og  vi  vil  have  en  Fornemmelse  af,  at 
vi  har  haft  en  Drøm;  men  det  vil  snart  gaa  op  for  os,  at  det 
ikke  har  været  nogen  Drøm,  men  at  det  har  været  en  Til- 
værelse, som  vil  have  Betydning  for  os  igennem  Evighedernes 
Evigheder.  Naar  vi  vaagner  op  af  en  Drøm,  da  vil  vi,  hvis  det 
har  været  en  god  Drøm,  være  kede  af,  at  det  ikke  var  Virke- 
lighed; men  vi  vil,  hvis  det  har  været  en  daarlig  Drom,  vare 
glade  for,  at  det  kun  var  en  Drøm.  Modsat  er  det  med  vort 
Liv  paa  den  anden  Side,  thi  der  vil  vi  ligeledes  vaagne  op  som 
af  en  Drøm,  men  vi  vil  glæde  os,  hvis  vi  har  gjort  godt  her 
paa  Jorden,  og  dersom  vi  har  gjort  Uret  og  Ondt,  da  vil  det 
nage  os.  Derfor  er  det  af  den  allerstørste  Betydning,  at  vi  for 
det  første  udretter  noget,  benytter  Tiden  og  ikke  er  lade  og 
tror,  at  Gud  vil  gøre  alt;  for  det  andet  passe  paa,  at  hvad  vi 
udretter  er  godt,  og  ikke  at  udrette  de  Ting,  som  vil  skade  os 
selv. 

Naar  vi  gør  vor  Næste  Fortræd,  da  skader  vi  i  egentligste 
Forstand  ikke  ham,  men  os  selv;  thi  den  største  Velsignelse 
folger  ved  at  tilgive  hverandre,  og  naar  vi  skader  vor  Næste, 
giver  vi  ham  en  Lejlighed  til  at  erhverve  sig  en  saadan  Vel- 
signelse, medens  vi  maaske  selv  fylder  os  med  Ondskab. 

Livet  er  en  Gave  fra  Gud,  og  jeg  tor  sige,  at  det  er  den 
største  Gave,  Gud  nogensinde  har  givet.  Det  er  formedelst 
dentie  Gave,  at  vi  i  Fremtiden,  ja  i  al  Evighed  kan  gore  Frem- 

skridt  og  udvikle  os,  og  derfor  maa  vi  skønne  derpaa  og  be- 
nytte denne  vor  jordiske  Tilværelse  til  at  danne  en  Grund- 
vold for  den  kommende  Tilværelse,  hvor  vi  skal  gøre  de  evige 
Fremskridt.  Derfor  maa  vi  forstaa,  at  Livet  her  har  en  saa 
dyb  Betydning,  at  vi  slet  ikke  kan  fatte  det  i  dets  Dybde,  men 
naar  vi  gør  alt,  hvad  vi  kan,  for  at  komme  til  Bunds  i  Livets 
Hemmeligheder,  da  vil  Doden  ikke  komme  som  en  Befrielse, 
den  vil  ikke  komme  som  noget  glædeligt,  men  den  vil  simpelt- 
hen være  som  en  Drøm,  som  en  Overgang  fra  den  ene  til  den 
anden  Tilværelse. 

Som  Unge  tænker  vi  maaske  ikke  saa  nøje  over  Døden,  den 
ligger  tilsyneladende  langt  fremme  i  Tiden,  og  vi  tænker  ikke 
paa,  at  Doden  kan  komme  naar  som  helst. 

De  Ældre  kan  have  forskellige  Begreber  om  Døden.  Nogle 
frygter  for  Døden,  andre  ser  hen  til  den  som  en  Befrielse,  og 
endnu  andre  glæder  sig  til  den.  Saa  er  der  et  fjerde  Begreb, 
som  kun  er  herskende  blandt  de  Mennesker,  der  har  forstaaet 
at  udnytte  Livet  paa  den  rette  Maade,  og  det  er,  naar  de  ser 
hen  til  Døden  som  et  Overgangsstadium,  som  en  Overgang  fra 
den  ene  Tilværelse  til  den  anden.  De  foler  hojst  en  Spænding 
efter  at  opleve  denne  Overgang.  Henning  Jensen  sagde  en- 
gang: »Jeg  har  mange  Gange,  naar  jeg  var  kommen  i  Seng, 
gjort  mig  Umage  for  at  skelne  mellem  det  Øjeblik,  da  jeg  var 
vaagen,  og  det  Øjeblik,  da  jeg  sov.  Det  er  aldrig  lykkedes  mig. 
Paa  samme  Maade  gaar  det  vistnok,  naar  man  dør.  Man  faar 
aldrig  at  vide,  hvad  det  er  at  do.  Man  opdager  det  først,  naar 
man  vaagner  paa  et  helt  andet  Sted.« 

Mange  Mennesker  tror,  at  vi  ved  Døden  bliver  tilintet- 
gjorte, eller  at  Døden  betyder  en  Afslutning,  men  vi  som  et 
Folk  tror,  at  de  virkelige  Fremskridt  og  det  virkelige  og  mest 
betydningsfulde  Arbejde  først  skal  paabegyndes  paa  den 
anden  Side;  vi  kan  sige,  at  »der  er  noget  saa  naturligt  ved 
Døden  —  vi  kommer  —  vi  gaar.  Der  er  ingen  Afbrydelse.« 
Vi  har  en  dybere  Forstaaelse  af  saavel  Livet  som  Døden  end 
noget  andet  Folk  paa  Jorden,  og  vi  forstaar  i  Ordets  egent- 

ligsle  Forstand,  at  »Døden  er  Livet  for  alle,  som  tror«,  thi 
kun  ved  at  benytte  Livet  her  paa  Jorden  paa  den  rette  Maade, 
kan  Døden  faa  den  Betydning,  som  den  skulde  have,  nemlig 
at  bringe  os  ind  til  en  Plads,  hvor  vi  vil  være  i  Stand  til  fort- 
sat at  arbejde,  til  fortsat  at  udarbejde  os  en  Frelse,  at  vi  en- 
gang maa  komme  i  Guds  Nærhed. 


DØMMER  IKKE. 

(Ved  W.  George  Jordan.) 

Der  behøves  kun  een  Egenskab  for  fuldstændig  at  kunne 
forstaa  Karakter,  og  hvis  et  Menneske  besidder  den,  kan  han 
vove  sig  til  at  dømme  andre;  denne  Egenskab  er  Alvidenhed. 

Mange  Mennesker  studerer  Karakter  paa  samme  Maade, 
som  en  Korrekturlæser  stirrer  paa  et  stort  Digterværk.  Hans 
Øre  er  døvt  for  Liniernes  majestætiske  Musik,  og  hans  Øjne 
er  blinde  for  den  magiske  Fantasi,  som  Komponistens  Geni 
har  fremmanet;  Korrektøren  er  nemlig  helt  optaget  af  at  søge 
efter  et  omvendt  Komma,  et  fejlagtigt  Spatium  eller  et  forkert 
Bogstav.  Hans  Opgave  er  alene  den  at  finde  mulige  Ufuld- 
kommenheder og  Fejl. 

Mænd,  som  roser  sig  af  deres  Dygtighed  i  at  opdage  de 
svage  Punkter,  Forfængelighed,  Uærlighed,  Usædelighed  og 
andres  Ubetydelighed,  tror  at  forstaa  Karakter,  men  de  ken- 
der den  kun  delvis.  De  kender  kun  Dybden,  til  hvilken  Men- 
nesker kan  synke,  men  ikke  Højden,  til  hvilken  de  kan  naa. 
En  Optimist  er  en  Mand,  som  har  været  heldig  nok  til  at  om- 
gaas  Menneskeheden  uden  derfor  at  blive  en  Kyniker. 

Vi  ser  aldrig  den  Skive,  paa  hvilken  en  Mand  her  i  Livet 
sigter;  vi  ser  kun  den,  han  træffer.  Vi  dømmer  efter  Resul- 
taterne og  forestiller  os  en  Uendelighed  af  Motiver,  som  vi 
antager  nødvendigvis  maa  have  været  i  hans  Sind. 

Men  siden  Skabelsens  Morgen  har  ingen  dødelig  været  i 
Stand  til  at  leve  saa  rent  og  nobelt  et  Liv,  at  han  har  kunnet 

undgaa  Misforstaaelse  og  fejlagtig  Bedømmelse  af  hans  Om- 
givelser. Det  er  umuligt  at  opfange  et  aldeles  korrekt  Billede 
gennem  et  konkavt  eller  konvert  Spejl.  Naar  et  Uheld  til- 
støder en,  er  der  ofte  nogle,  som  siger:  Det  er  en  Straf  til  dem. 
Hvorfra  véd  de  det?  Har  de  maaske  luret  ved  Paradisets  Port? 
Naar  Sorg  og  Modgang  møder  os,  betragter  vi  dem  ofte  som 
Pakker  med  fejl  Adresse,  der  skulde  være  afleverede  andre 
Steder.  Vi  passer  altfor  meget  paa  vor  Nabos  Have  og  for- 
sommer derved  at  luge  i  vor  egen.  Man  har  fundet  Flasker 
flydende  paa  Søen  Tusinder  af  Mile  fra  det  Sted,  hvor  de  blev 
udkastede.  De  er  bleven  omtumlede  af  Vinde  og  Vover  og  af 
Havstrømmene  ført  i  Retninger,  som  ingen  kan  drømme  om. 
Saaledes  kan  ofte  vore  tankeløse  Udtalelser  og  Bedømmelser 
angaaende  andres  Karakter  ved  uforudsete  Midler  bringe 
Sorg,  Elendighed  og  Skam  over  den  uskyldige.  Og  Udtalel- 
serne var  maaske  slet  ikke  mente  saaledes,  som  de  af  andre 
opfattedes  og  udlagdes. 

Et  foragteligt  Smil,  et  usympatetisk  Skuldertræk  eller  en 
overmodig  haanende  Tavshed  kan  i  et  eneste  Minut  ruinere 
det  hæderlige  Navn  og  Rygte,  som  en  Mand  og  Kvinde  i  aare- 
vis  har  stræbt  at  bevare.  Ligesom  en  eneste  Bevægelse  af 
Haanden  kan  ødelægge  det  sarte  Væv,  som  Edderkoppen  har 
spundet,  og  i  hvilket  hver  Traad  er  kommen  fra  dens  egen 
Krop,  medens  hele  Universets  forenede  Kræfter  ikke  kunde 
gengive  det  sit  oprindelige  Udseende.  Vi  behøver  ikke  at 
domme  nær  saa  meget,  som  vi  tror.  Vor  Tid  har  en  Tilbøje- 
lighed til  at  dømme  hastigt,  og  denne  frygtelige  Tilbøjelighed 
faar  stadig  Næring  ved  Hjælp  af  den  sensationelle  Presse  i 
alle  Lande.  24  Timer  efter  et  Mord  viser  det  sig  ofte  vanske- 
ligt at  finde  Mænd  nok  til  en  Jury,  —  Mænd,  som  ikke  alle- 
rede har  dannet  sig  en  Mening  om  Morderens  Uskyld  eller 
Brøde,  og  som  derfor  er  uskikkede  til  at  dømme  i  Sagen.  De 
er  i  de  fleste  Tilfælde  paavirkede  i  højeste  Grad  af  partiske 
Fremstillinger,  som  de  har  læst,  og  de  er  alle  sikre  paa,  hvem 
der  er  Morderen,  og  har  allerede  for  sig  selv  forhørt  og  dom- 

f;vldt  ham.  Vi  hører  Referenter  fremsige  deres  Mening  med 
en  Sikkerhed,  som  om  de  har  haft  Livets  Bog  udbredt  foran 
sig.  Hvis  Agnotens  Opfattelse  om  Livet  nogetsteds  kommer 
smukt  til  Anvendelse,  saa  er  det,  hvor  andre  skal  dømmes. 
Thi  det  at  have  Mod  til  at  sige:  Endnu  véd  jeg  intet,  jeg  maa 
vente,  indtil  der  foreligger  stærkere  Beviser;  jeg  maa  først 
hore  begge  Parter,  inden  jeg  kan  træffe  min  Afgørelse,  —  det 
er  den  højeste  Form  for  Menneskekærlighed. 

Det  falder  underligt,  at  vi  her  i  Livet  tilstaar  enhver  For- 
bryder Ret  til  at  blive  underkastet  upartisk  Forhør,  medens 
vi  domfælder  vore  dyrebareste  Venner  alene  paa  tilfældige 
Indicier,  hvorved  alt  Liv  blegner,  Haabet  synker  for  vore 
Øjne,  og  de  gyldne  Skatte  af  behagelige  Minder  forvandles  til 
ubarmhjertige  Bebrejdelser  og  Tab,  som  martrer  os  med 
skrækkelige  Lidelser.  Vor  hastige  Dom,  som  maaske  nogle 
faa  Minutters  Forklaring  kunde  have  forandret,  har  muligt 
skilt  kære  Venner  for  hele  Livet.  Men  hvis  vi  kunde  blive  saa 
uretfærdige  mod  dem,  vi  har  elsket,  hvor  meget  mere  uret- 
færdige kan  vi  da  ikke  blive  mod  andre. 

Lad  os  derfor  ikke  vove  ved  vor  Dom  at  forøge  andres  Pine 
og  Byrder.  Dersom  vi  vil  hindre  vore  Læber  i  at  tale,  maa  vi 
kontrolere  vort  Sind,  og  vi  maa  helt  ophøre  med  at  sætte  os 
som  Dommere  over  vore  Medmennesker.  Lad  os  udrydde 
Stolthed,  Hidsighed,  Personligheder,  Fordomme  og  Smaalig- 
heder  fra  vort  Sind,  og  højere  og  renere  Følelser  vil  da 
strømme  ind  i  vor  Sjæl,  ligesom  Luften  fylder  det  tomme 
Rum.  Lad  os  være  overbærende  i  vore  Domme  og  hellere  frem- 
drage det  slumrende  Gode  i  vore  Medmennesker  end  udfinde 
skjulte  Onder.  Dersom  vi  ønsker  at  opnaa  den  fulde  Herlig- 
hed af  vor  Religion,  lad  os  da  benytte  dette  Motto,  som  gaves 
af  den  højeste  Menneskekærlighed:  »Dømmer  ikke«. 

W.  L.  .1. 

MISSIONSNYHEDER. 

Den  danske  Mission. 

ANKOMST. 

Ældsterne  Niels  Jørgen  Larsen  fra  Logan  og  George  Philip 
H.  Jensen  fra  Salt  Lake  City,  Utah,  ankom  til  Kobenhavn 
den  23.  Marts  med  »Oscar  II«.  De  havde  en  behagelig  Rejse 
med  Undtagelse  af  et  Par  Dages  svær  Søgang.  Disse  Brødre 
befinder  sig  vel,  og  vi  byder  dem  paa  Missionens  Vegne  hjerte- 
lig velkommen. 

BESKIKKELSER. 

Ældste  Niels  Jørgen  Larsen  er  foreløbig  beskikket  til  Aar- 
hus Konference  med  Tilladelse  til  at  besøge  sin  Slægt  indtil 
Konferencetiden  den  18.  April. 

Ældste  George  Philip  H.  Jensen  er  beskikket  til  at  virke  i 
Kobenhavns  Konference. 

NOTITS. 
Vi  vil  gøre  Ældsterne  og  alle  Hellige  opmærksomme  paa, 
at  de  ikke  modtager  nogen  som  Medlemmer  af  Jesu  Kristi 
Kirke  af  Sidste-Dages  Hellige,  medmindre  de  er  forsynede 
med  trykt  Certifikat,  da  flere  under  Paaskud  af  at  være  Med- 
lem af  Kirken  har  laant  Penge  og  andre  Genstande  af  Med- 
lemmer af  Kirken  og  til  Tider  af  vore  Venner. 

Joseph  L.  Petersen, 
Missionspræsident. 

Den  norske  misjon. 

FORFLYTTELSE. 

Ældste  John  T.  B.  Johnsen  er  forflyttet  fra  Arendals  Gren 

til  Oslo  Gren  og  æld.  Hyrum  L.  Jensen  er  forflyttet  fra  Oslo 

Gren  til  Trondh jerns  Konference. 

Martin  Christophersen, 
missionspræsident. 

(Vod  Carl  M.  Hagberg.  Oslo  Gren.) 

Den  ganske  skrift  er  indblæst  av  Gud  og  derfor  nyttig  til 
revselse  og  optugtelse  i  retfærdighet.  Derfor  brødre,  kives  ikke 
paa  veien,  som  nogle  har  for  skik,  men  værer  ærbødige,  kjær- 
lige og  saktmodige  og  akter  hoit  det  præstedømme,  hvormed 
I  ere  iklædte,  og  taler  til  hverandre,  som  det  sømmer  sig  de 
hellige  i  krydskhet  og  renhet.  Lad  ikke  eders  følelser  fra  den 
gamle  omgjængelse  komme  frem  med  verdslig  kløgt,  men 
stræber  høiagtende,  dybere  og  dybere  ind  i  vort  evangeliums 
lærdomme  og  sandheter,  og  da  vil  det  gi  dem  naade,  som  hører 
derpaa,  føde  i  rette  tid,  og  de  vil  da  utbryde  og  si:  Sandelig, 
her  er  det  godt  at  være,  og  huset  vil  bli  fuldt  av  hungrige 
sjæle.  Ti  se,  høsten  er  stor,  men  arbeiderne  er  faa.  Derfor, 
tænk  du  menneske,  som  har  smagt  av  Herrens  godhet,  hvilket 
ansvar  du  har  til  proklamering  for  den  ganske  verden:  At 
Herren  har  talet  paany. 


HVAD  ER  INTELIGENTSE? 

(Af  ældste  Gustav  G.  Risan,  Trondhjem.) 

Naar  jeg  i  stille  stunder,  ved  mit  lille  skrivebord  eller  i  en- 
somme aftenturer  under  et  tindrende  stjærnehvælv,  lar  mine 
tanker  fordype  sig  i  vor  himmelske  Faders  evige  evangeliums 
hærlige  og  opløftende  sandheter  og  prinsipper,  saa  vil  tan- 
kerne som  regel  særlig  fæste  sig  ved  den  mæktige,  ved  den 
til  alt  godt  inspirerende  sandhed,  der  har  oplyst  mig  om,  at 
»mit  liv,  min  intelligents,  min  aand«  den  er  ikke  af  jordisk 
oprindelse,  den  hører  egentlig  ikke  denne  jord  til,  men  at  den 
er  af  guddommelig  oprindelse,  af  himmelsk  herkomst,  og  at 
den  ikke  tok  sin  begyndelse  ved  sin  indtrædelse  i  denne  til- 
værelse, men  at  den  har  existeret  fra  evighed  af.  Den  existerte 
som  et  selvstændigt  fornuftvæsen  endog  da,  naar  de  bestand- 

dele,  som  vor  jord  bestaar  af,  kun  var  til  som  atomer  og  mole- 
kyler i  det  store  uendelige  rum.  Hvilken  mægtig  sandhed!  Vor 
aand,  som  idag  er  iklædt  et  jordisk  legeme,  den  fryded  sig  i 
sang  og  hellig  tilbedelse  af  den  øverste  blandt  Guderne,  længe 
før  vor  jord  rulled  ind  i  sin  bane  som  en  organisered  klode. 

Netop  denne  mæktige  sandhed  om  »aandens  foruttilværelse 
som  selvstændidt  fornuftvæsen«,  den  aabner  uanede  vidder 
for  vort  blik,  og  først  under  denne  kundskabs  synsvirkel  faar 
vi  den  rette  forstaaelse  af  vort  eget  jordlivs  betydning  og  vise 
hensikt,  ligesom  den  og  lar  os  skimte  svar  paa  mange  af  livets 
store  spørgsmaal,  som  vi  ellers  ikke  kunde  ane  nogen  rimelig 
losning  paa. 

Denne  sandhed  om  aandens  foruttilværelse,  den  er,  i  al  sin 
storhed,  aabenbaret  til  os  ved  vor  tids  store  profet  Joseph 
Smith,  endskjønt  vi  og  i  den  gamle  bibelbog  har  mange  klare 
hentydninger  dertil.  Jeg  henviser  i  saa  henseende  til  Jeremias 
1:  4—5;  Job  38:  1—21;  Efeserbrevet  1:  3—11  o.  s.  v. 

I  alle  disse  paapekte  henvisninger  findes  klare,  greie  vid- 
nesbyrd om  den  sandhed,  »at  vor  aand  existerte,  fryded  og 
glædet  sig  i  sin  Guds  nærhed,  før  den  kom  til  vor  jord«.  Men 
saa  melder  sig  det  store  spørgsmaal: 

»Naar  vi  saaledes  engang  var  i  vor  Guds  nærvær,  naar  vi 
engang  har  været  i  »de  himmelske  boliger«  og  fryded  os  ved 
fadertronen,  uten  synd,  skyldfri  og  ren,  hvorfor  skulde  det 
da  være  nødvendig  og  bli  sendt  hidned  til  en  jord,  hvor  synd 
skulde  bli  herskende,  hvor  nød  og  sorg  vilde  regjære,  hvor 
saa  mange  fagre  livshaab  brister,  hvor  saa  mange  ubefæstede 
sjæle  seiler  sin  livsskute  isænk?  Hvorfor  var  det  nødvendig? 
Hvorfor  blir  vi  sendt  til  jord?« 

Svaret  paa  disse  spørgsmaal  tør  vel  søkes  deri,  at  »aandens 
herlighed«  i  foruttilværelsen  den  var,  i  en  forstand,  ikke  fuld- 
kommen. Med  andre  ord,  aanden  var  i  sin  foruttilværelse 
kommet  saalangt  i  sin  udvikling,  som  den  under  de  omstæn- 
digheter  kunde  naa.  Men  det  var  Guds  vise  hensikt,  at  den 
skulde  naa  længere,  at  den  skulde  naa  saa  langt  i  sin  udvik- 

ling,  at  den  engang  kunde  bli  »Gud  lig«,  at  de  engang  skulde 
bli  »Guder«,  i  hærlighed  og  inteligents,  i  evig  fremadskriden. 
For  at  aanden  engang  skulde  naa  saalangt,  saa  var  det  i  følge 
»inteligentsen«  og  »sandhetens  evige  love«  nødvendigt,  at 
aanden  maatte  komme  ned  til  vor  jord  for  at  forenes  med  de 
jordiske  elementer,  for  derved  og  opnaa  betingelserne  for  op- 
naaelsen  af  den  »fulde  glæde«. 

Derfor  saa  siger  ogsaa  Joseph  Smith  i  Paktens  Bog  93:  33 
følgende  ord: 

»Mennesket  er  aand.  Elementerne  er  evig,  og  aand  og  ele- 
ment, naar  de  er  uadskillelig  forenede,  annammer  en  fylde  af 
glæde.« 

Af  disse  profetens  ord  ser  vi  Guds  vise  hensikt  ved  og  la 
aanden  komme  til  jord  for  og  iføre  sig  det  jordiske  taber- 
nakel, de  skulde  derved  gives  adgang  til  og  udvikle  sig  slik, 
at  de  engang  i  tidernes  lange  løb  kunde  bli  »Gud  lig«.  Denne 
mæktige  udvikling  kunde  imidlertid  ikke  ske  paa  anden 
maate  end,  at  aanden,  der  i  foruttilværelsen  kun  kjendte  det 
gode,  ogsaa  maatte  faa  anledning  til  og  bli  bekjendt  med  det 
godes  motsætning,  det  onde,  og  som  selvstændig  væsen  med 
fri  vilje  bli  sat  paa  prøve,  og  selv,  ved  sit  valg,  vise  om  den 
bestod  prøven.  Alle  disse  aander,  som  saaledes  er  bleven 
legemliggjorte,  som  har  mottat  et  jordisk  tabernakel,  de  eier 
derfor  retten  til,  selv  om  de  dør  i  sin  spædeste  barndom,  i 
opstandelsen  at  faa  sine  legemer  tilbake  og  i  de  evige  boliger 
nyte  den  glæde,  som  følger  dermed.  Men  det  vil  vi  da  alle 
forstaa,  »at  makten,  at  herligheten  i  sin  høieste  superlativ,  den 
vil  kun  bli  den  aand  tildel,  der  under  jordlivets  bitre  skole 
har  lært  at  toile  sit  sind,  har  lært  at  behærske  sine  liden- 
skaper,  har  lært  at  bøie  sig  for  himlens  Gud  og  at  vandre  paa 
rætfærdighetens  veie.« 

Som  ovenfor  nævnt,  saa  kaster  denne  sandhed,  om  »aan- 
dens  foruttilværelse«,  lys  over  mange  af  livets  store  sporgs- 
maal,  som  man,  denne  kundskap  foruten,  ikke  har  nogen  til- 
fredsstillende løsning  paa.  —  At  alle  disse  aander  i   forut- 

tilværelsen  ikke  var  like  langt  kommen  i  udvikling  og  inteli- 
gents,  at  de  ikke  stod  paa  samme  intelektuelle  standpunkt, 
men,  at  der  var  forskjel  paa  deres  evner,  anlæg  og  karakter, 
det  faar  vi  en  forstaaelse  af,  naar  vi  med  eftertanke  læser 
Abrahams  bod  3die  k.,  22  og  23  v.  Af  disse,  og  ligeledes  af 
Herrens  ord  til  Jeremias,  ser  vi  det  klart,  at  aandernes  karak- 
ter, inteligents  og  intelektuelle  standpunkt  var  høist  forskjel- 
lige,  og  at  de  længst  komne  i  udvikling  og  inteligents  fik 
slorst  hæder  og  herlighed.  Denne  sandhed  leder  os  atter 
stærkt  hen  til  den  tanke,  at  aandens  tilstand  i  foruttilværel- 
sen  influerer  stærkt  paa  vort  liv  hernede  paa  jord.  Thi  naar 
Gud  sendte  aanderne  ned  til  en  syndig  jord,  saa  sendte  han 
dem  ikke  helt  forsvarrsløs,  men  den  erhværvede  udvikling, 
de  fremelskede  evner,  den  samlede  inteligents  i  foruttilværel- 
sen,  den  fik  aanden  med  sig,  saa  at  sige,  i  vuggegave,  naar 
den  føddes  til  vor  jord,  og  denne  medfødte  inteligents  har 
været  mennesket  en  mæktig  hjælper  i  livets  bitre  strid.  Den 
inteligents,  som  Adam  i  sin  foruttilværelse  var  i  besiddelse  af, 
hin  gang,  da  han  under  himlens  aandløse  stilhed  og  forvent- 
ning valgte  og  gaa  ned  til  jordens  prøvelser  og  gjenvordig- 
heter,  for  og  bli  menneskeslægtens  stamfader,  den  inteligents 
var  det,  som  efterhvært,  som  aanden  strakte  hans  legeme  op 
til  og  bli  fuldvoksent,  holdt  ham  oppe  under  vanskeligheterne, 
og  som  gjorde,  at  han  fortrosted  sig  til  de  ord,  Gud  uttalte,  »at 
kvindens  sæd  skulde  knuse  slangens  hoved«.  Den  inteligents, 
som  Jeremias  i  foruttilværelsen  hadde  naad  op  til,  den  bidrog 
uten  tvil  sit  til,  at  han  blev  sat  som  et  sandhetens  vidne,  som 
en  mæktig  profet  blandt  et  gjenstridigt  folk.  Den  inteligents, 
som  Abraham  i  foruttilværelsen  hadde  oparbeidet  og  udviklet, 
var  uten  tvil  en  mæktig  aarsak  for  ham  til  at  holde  fast  ved 
Guds  forjættelser  til  ham  om,  at  »i  hans  slækt  skulde  jordens 
slækter  velsignes«,  holde  fast  ved  denne  forjættelse,  ogsaa  hin 
dag,  da  han  gik  den  tunge  gang  for  og  ofre  sin  eneste  søn. 
Den  inteligents,  som  Jesus  Kristus  hadde  i  Faderens  nærhed, 
før  han  kom  til  jord,  den  skimter  vi  noget  af,  da  han  som 


124 


12aars  gut  kommer  med  saadanne  spørgsmaal  og  svar,  at  selv 
de  skriftkloge  rabbinere  maatte  forundre  sig.  Og  tilslut,  den 
inteligents,  som  vor  tids  store  profet,  Joseph  Smith,  i  sin 
foruttilværelse,  i  omgang  med  de  store  aander,  hadde  op- 
arbeidet  sig,  den  inteligents  var  det  sikkert,  der  bevirket,  at 
han  som  14aars  gut  en  dag  ligger  gjemt  i  skogen  i  alvorlig  bon 
til  himlens  Gud.  Den  inteligents  var  det,  der  sikkert  gjorde 
ham  værdig  til  at  paabegynde  »den  sidste  store  husholdning«. 
Hvad  er  saa  denne  inteligents,  der  kan  bli  en  saa  mæktig 
spore  i  et  menneskes  liv?  Hvor  er  den  fra?  Hvor  er  dens  op- 
hør? Mange  har  forsøkt  og  gi  svar  derpaa.  Mange  har  mis- 
forstaaet  ordet,  og  mange  benytter  det  uten  tanke  paa,  hvad 
de  selv  mener  derved.  Af  egen  visdom  skal  jeg  ikke  forklare, 
hvad  denne  inteligents  er,  men  jeg  vil  fæste  opmærksomheten 
paa,  hvad  Joseph  Smith  sier  derom  i  Paktens  bog  93  k.:  »Guds 
herlighed  er  inteligents,  eller  med  andre  ord:  »Lys  og  sand- 
hed.«« Disse  tilsynelatende  enkle  ord  fortæller  os  ganske  klart, 
at  »selve  inteligentsen  det  er  selve  sandheten«,  det  er  selve 
lyset,  det  er  alt  der  kommer  ind  under  begrebet  »sandhet«. 
Og  siger  profeten:  »Inteligentsen,  eller  sandhetens  lys,  blev 
aldrig  skabt,  eller  dannet,  og  kan  ei  heller  blive  det  (93  k., 
29  v.).  Sandheten  eller  inteligentsen  er  saaledes  noget,  der  har 
existeret  fra  evigheten  af.  Videre  siger  profeten,  at:  »inteli- 
lents  forener  sig  med  inteligents,  visdom  med  visdom,  sand- 
hed omfatter  sandhed,  dyd  elsker  dyd,  lys  forener  sig  med 
lys«  o.  s.  v.  (84  k.,  40  v.).  Af  profetens  uttalelser  ser  vi  da,  at 
vor  egentlige  sande  inteligents  det  er  det  sandhetens  lys,  der 
er  i  os.  Og  formedelst  de  sandhetens  lys,  formedelst  den  in- 
teligents, som  aanden  bibrakte  sig  i  foruttilværelsen,  som  den 
udvikler  under  jordlivets  gang,  saa  higer  den  bestandig  efter 
mere  sandhed,  efter  mere  lys,  efter  mere  kundskap,  og  jo 
mere  vi  faar,  des  mere  skal  der  og  til  for  at  tilfredsstille  en 
higende  spørrende  aand.  Dette  er  noget,  der  gjælder  paa  alle 
felter,  for  videnskapsmanden,  dikteren,  folosofen,  dogmatike- 
ren, kort  sakt,  det  gjælder  alt,  og  jeg  tænker,  vi  alle,  som  har 

annammet  evangeliet,  kjend.es  os  svært  godt  igjen  paa  dette 
felt.  Vi  fik  engang  forstand  paa  evangeliet.  Vi  mottok  det  ved 
omvendelse  og  daap,  og  formedelst  »den  Helligaand«,  der  blev 
besegled  paa  os,  saa  begyndte  evangeliets  hærlige  dype  sand- 
heter  smaat  om  senn,  at  aabne  sig  for  vort  blik,  og  vor  lille 
aand,  der  blev  overvældet  af  det  lille  beskedne  blik  ind  i  Guds 
store  værksted,  den  blev  mere  og  mere  videbegjærlig,  paa  en 
forunderlig  maate  saa  følte  den  sig  i  slækt  med  disse  mæktige 
sandheter,  som  ligesom  vældet  ind  over  den,  og  den  lærte 
snart,  »at  veien  til  sand  udvikling,  veien  til  »inteligentsens 
ophøielse«,  den  fører  gjennem  en  aandens  ydmyge  under- 
kastelse af  sin  himmelske  Faders  vilje  og  lov.«  Er  det  da  kun 
vor  kirkes  folk,  der  er  inteligente?  Det  være  langt  fra  mig  at 
hævde.  Jeg  skal  villig  indrømme,  at  der  mangen  gang  ser 
smaat  ut  med  vor  inteligents  i  sammenligning  med  de  store 
aander,  paa  literaturens,  paa  videnskapens,  paa  forskningens 
omraader  o.  s.  v.  det  er  sandt.  Men  i  det  lange  løp,  saa  vil  dog 
vor  inteligents,  om  vi  forblir  trofast  mod  vore  pakter,  over- 
straale  disse  store  aanders,  naar  vi  tar  den  evige  fremadskri- 
den  i  betraktning.  Thi  profeten  siger:  »Den,  der  holder  Guds 
bud,  annammer  sandhed  og  lys,  indtil  han  bliver  herliggjort  i 
sandhed  og  ved  alt.«  Store,  vidunderlige  ord!  Naar  vi  saa  der- 
til føier  profetens  ord  om,  at  »sandheten  er  kundskap  om  tin- 
gene, som  de  er,  som  de  var,  og  som  de  skal  bli«,  ja  saa  aab- 
ner  der  sig  for  en,  i  ydmyghed,  efter  sandhed  higende,  spør- 
gende og  længtende  aand,  et  saadant  fremtidsperspektiv,  som 
vel  ingen  af  os  har  ord  til  og  beskrive.  Et  fremtidsperspektiv, 
der  bør  lede  til,  at  hvær  fiber  i  vort  liv,  enhvær  evne,  der  er 
os  git,  maa  anspændes  til  det  ytterste  for  at  efterleve  »den 
høieste  inteligents  vilje  og  lov«.  Da  skal  vi  faa  erfare  at: 

»Engang  skal  vor  higens  fængsel  sprænges, 
Aabnes  kundskaps  lyse  helligdom. 
Det,  hvorefter  nu  »vor  anen«  længes, 
Skal  »vor  viden«  kraftig  gripe  om.« 

EN  GRUNDLÆGGENDE  LÆRDOM. 

(Av  uld.  John  A.  Widtsoe.) 

Blandt  de  store  lærdomme«  der  har  været  aaben baret  til 
profeten  Joseph  Smith,  er  ingen  større  og  mere  grund  la  rø- 
gtende end  den,  at  Gud  er  fra  evighet  til  evighet,  saa  langt  som 
vi  kan  fatte,  uten  begyndelse  og  ulen  ende;  vore  aanders  fa- 
der, som,  forsaavidt  angaar  hans  handlemaate  med  det  men- 
neskelige liv,  kan  forslaaes  ov  os  og  som  forstaar  os,  fordi  vi 
er  hans  barn.  En  Gud,  hvis  herlighet  bestaar  i  at  bringe 
udodelighet  og  evig  liv  til  menneskene.  Det  er  ikke  nødven- 
dig for  os  i  denne  kirke  at  bli  »fundamentalister«  eller  »moder- 
nister« eller  at  fremsætte  nye  teorier  med  hensyn  til  guddom- 
men, for  Gud  har  aabenbaret  sig  saa  tydelig  i  disse  siste  dage, 
at  med  hensyn  til  vort  jordiske  liv  kan  enhver  av  os  i  en  til- 
strækkelig grad  forstaa  Guds  natur  og  hans  slektskapsforhold 
til  menneskeslekten. 


DEN  HELLIG-AANDS  MISSION. 

(Af  Ældste  Junius  S.  Romney.) 

Det  er  et  Grundtræk  i  Jesu  Kristi  Kirke  af  Sidste-Dages 
Helliges  Tro,  at  en  Person,  som  viser  sig  værdig  til  sit  Med- 
lemsskab i  denne  Organisation,  er  berettiget  til  den  Hellig- 
aands  Vejledning.  Velsignelserne,  som  saaledes  kan  opnaas, 
burde  eftertragtes  med  Flid,  og  naar  de  er  opnaaet,  skattes 
hojt. 

Der  er  imidlertid  forskellige  Maader,  hvorved  Velsignelser 
kan  opnaas  fra  dette  tredie  Medlem  i  Guddommen.  Alle  Men- 
nesker, lige  meget  hvilken  Forstaaelse  de  har  af  Livet,  mod- 
tager en  Del  Hja^lp  fra  dette  Medlem;  men  for  at  være  i  Stand 
til  at  lodtage  den  hojere  Assistance,  som  han  giver,  er  det 
nodvendigt  at  opfylde  visse  Betingelser,  forend  denne  Hjalp 
kan  modtages. 

Den  Helligaand  kan  assistere  en  Person  ved  sin  direkte 
Administration  som  et  særskilt  Medlem  af  Guddommen.  Saa- 
dan  direkte  Administration  modtages  som  en  Gave  fra  den 
Helligaand  og  bliver  givet  ved  Haandspaalæggelse  paa  samme 
Maade,  som  det  blev  givet  af  Apostlene  paa  Kristi  Tid. 

For  at  kunne  modtage  en  saadan  Velsignelse,  maa  en  Per- 
son have  Tro  paa  Gud,  omvende  sig  fra  sine  Synder  og  blive 
dobt  af  een,  der  har  Myndighed  til  at  udføre  en  saadan  Or- 
dinance.  En  Person,  der  ikke  har  opfyldt  disse  Betingelser, 
kan  ikke  modtage  denne  direkte  Administration.  Dette  er 
tydeligt  forklaret  i  Frelserens  egne  Ord,  naar  han  siger:  »Og 
jeg  vil  bede  Faderen,  og  han  skal  giver  Eder  en  anden  Tals- 
mand, Sandhedens  Aand,  som  Verden  ikke  kender  og  ikke 
kan  modtage,  fordi  de  ikke  ser  ham,  ejheller  forstaar  ham.« 
Dette  er  et  tydeligt  Bevis  for,  at  denne  Velsignelse  kun  kan 
komme  til  en  Del  af  Verdenen,  de  som  har  annammet  Jesu 
Kristi  Evangelium.  Maaderne,  hvorpaa  denne  personlige  Assi- 
stance er  kommet  til  de  enkelte  Individer,  er  mangfoldige  og 
forskellige.  I  Frelserens  Udtalelser  til  sine  Disciple  siger  han: 
»Den  Helligaand  skal  lære  jer  alle  Ting,  lede  jer  ind  til  at 
Sandhed  og  bringe  alle  Ting  til  Eders  Hukommelse.«  Gennem 
den  Helligaand  kan  man  modtage  et  Vidnesbyrd  om  Kristi 
Guddommelighed.  For  »naar  Talsmanden  kommer,  skal  den 
vidne  om  mig«.  Den  Helligaands  Kraft  virker  oplysende  og 
fremadskridende.  Indflydelsen,  som  kommer  fra  denne  Per- 
sonlighed, kan  inspirere  en  hvilken  som  helst  Person  uden 
Hensyn  til  hans  religiøse  Anskuelser,  den  hjælper  til  at  ud- 
føre det,  som  er  godt,  og  dens  Kraft  kan  blive  følt  af  mange 
paa  samme  Tid.  Ved  den  er  de  svageste  Mennesker  hjulpet  til 
at  gøre  bedre,  og  de  stærkeste  inspireret  til  at  gøre  endnu 
bedre.  Betingelserne  for  at  modtage  en  Fylde  af  denne  Aand 
afhænger  af  hver  enkelt  Persons  Værdighed.  Alle  Mennesker 
modtager  til  en  vis  Grad  en  Fylde  af  samme,  og  mange  er  ved 
dens  Hjælp  hjulpet  til  en  højere  Levemaade. 

Det  er  ved  dens  Hjælp,  at  alle  store  Mænd  arbejder  for 

Menneskeslægtens  Ophøjelse  og  Fremgang,  og  under  dens  In- 
spiration bliver  disse  Mænd  til  Fakta  iblandt  Menneskene. 
Den  inspirerer  Individer  til  højere  Ting,  leder  Nationer  paa 
Retfærdighedens  Veje  og  kæmper  for  den  almindelige  Frem- 
gang blandt  Menneskene.  Det  er  muligt  for  enhver  at  mod- 
tage disse  Velsignelser  gennem  den  Helligaands  Mission  ved 
at  arbejde  for  dem.  Enhver  Mand  og  Kvinde  kan  modtage 
samme,  thi  den  kommer  som  en  Gave  fra  Gud  til  Menneskets 
Ophøjelse.  (Oversat  af  W.  L.  J.) 


DØDSFALD. 

Laura  Cathrine  Christensen  af  Aalborg  døde  den  18.  Marts 
1926  paa  Kommunehospitalet. 

Søster  Christensen  var  født  den  12.  April  1882  i  Ørsted  og 
blev  Medlem  af  Jesu  Kristi  Kirke  af  Sidste-Dages  Hellige  den 
12.  Maj  1908. 

Begravelsen  foregik  Søndag  den  21.  Marts  fra  Kirkegaards- 
kapellet  under  Ledelse  af  Konferencepræsident  Amos  B.  C. 
Jensen.  Ældste  Hugo  D.  Jørgensen  indviede  Graven. 

Kapellet  var  fyldt  af  Venner  og  Fremmede,  som  med  Inter- 
esse lyttede  til  Præsident  Jensens  Tale. 

